巴特農神殿

巴特農神殿係古希臘嘅文化遺產，為咗供奉智慧女神雅典娜而起。神殿坐西向東，用 46 條大理石支柱環繞住，每條支柱重大約 4,500 千克。巴特農神採用咗當時革命性嘅設計，支柱唔係垂直嘅，頂部直徑比中央部分細少少，地台拱拱地。

古希臘人喺設計時考慮到人眼嘅錯覺。巴特農神殿而家只剩番小型建築物同埋部分已殘缺嘅支柱。

雅典娜係希臘人最崇拜嘅女神，雅典城亦係以佢命名嘅，係佢嘅專有城市。巴特農神殿入面聽講以前有一座高12.2米嘅象牙黃金雅典娜女神像。

其他資料 
 巴特農神殿大約喺公元前447年開始建造，花咗10年時間完成。神殿係由建築師伊赫天諾斯同卡列古拉鐵斯一齊設計，由主要嘅雕塑家菲迪亞斯提供協助；
 用彭泰利山嘅大理石建成，耗用咗大約13400嚿；
 神殿嘅設計完全無絕對嘅直線，令人感覺到佢係一個有機實機；
 神殿高19.5米，長70米，由46條多立克柱式嘅列柱支撐住；
 「巴特農」嘅意思解做「處女地」，係供奉女神雅典娜嘅神殿；
 栩栩如生嘅雅典娜女神雕像高12.2米，由雕塑家菲迪亞斯花咗大約9年時間雕成，一共用咗千幾公斤嘅黃金嚟建成呢個用黃金同象牙做材料嘅神像；
 雅典娜神像最先係由希臘暴君拉哈雷斯整爛嘅，佢剝咗神像表黃金片，用嚟賞賜佢嘅軍隊。之後到公元5年，雕像俾拜占庭人運咗去君士坦丁堡，之後相信喺十字軍交戰期間被摧毀；
 支撐巴特農神殿嘅列柱中帶雕刻嘅中楣，係最先描述平民百姓同眾天神之間關係嘅雕刻品，充分咁反映出希臘人對民主原則上嘅熱愛同信念。

參考 
 香港太空館，全天域電影《希臘迷城》展示版

古希臘